Det siger partierne om aftalen

Merete Scheelsbeck, Det Konservative Folkeparti:

- I Det Konservative Folkeparti er vi særligt glade for, at vi nu giver de studerende reel mulighed for at skabe sig erhvervserfaring mellem bachelor og kandidat, det vil være en gevinst for både den enkelte studerende og det danske arbejdsmarked.

Mette Reissmann, Socialdemokratiet:

- Uddannelserne er hårdt presset af regeringens årlige nedskæringer. Dem får vi desværre ikke stoppet i dag. Men vi får sat nogle socialdemokratiske aftryk, som styrker mulighederne og fleksibiliteten for de studerende.

Jacob Mark, SF:

- Den her aftale er et kæmpe skridt i den rigtige retning for et bedre uddannelsessystem. Vi skruer ned for karakterræset og afskaffer karakterbonussen.

Rosa Lund, Enhedslisten:

- Jeg må sige, at jeg virkelig er glad for, at 1,08-gangereglen nu endelig er afskaffet. Det har Enhedslisten kæmpet for i årevis.

Carolina Magdalene Maier, Alternativet:

- For Alternativet er uddannelse livslang. Derfor er vi meget tilfredse med den her aftale, som gør det nemmere at kombinere uddannelse og arbejde og at tage en 1-årig forskningsbaseret overbygning til sin bacheloruddannelse.

Jens Henrik Thulesen Dahl, Dansk Folkeparti:

Med det forlængede retskrav giver vi muligheden for, at man kan afprøve bachelorarbejdsmarkedet med sikkerhed for efter et par år at kunne vende tilbage og f.eks. tage en erhvervskandidat.